b'\n_START_ARTICLE_\nProlog (sykling)\n_START_PARAGRAPH_\nEn prolog er en kort tempoetappe som mange etapperitt i landeveissykling innleder med. En slik etappe skal v\xc3\xa6re under 8 km lang; er den lengre regnes den som en ordin\xc3\xa6r etappe. En lagtempo kan ikke v\xc3\xa6re en prolog selv om den skulle v\xc3\xa6re under 8 km lang. I etapperitt som begynner med en prolog nummereres vanligvis ikke prologen, s\xc3\xa5 n\xc3\xa5r for eksempel Tour de France starter med en prolog har rittet kun 20 nummererte etapper.'